**BIOLOGIJA 9. razred**

**DELO NA DALJAVO ( DOMA ), ponedeljek, 20.4.2020**

**Odnosi med organizmi**

*Med osebki, ki živijo na istem območju ob istem času, prihaja do različnih odnosov. Organizmi so lahko med sabo tesno povezani v sožitju ali simbiozi ali pa živijo ločeno. Določen organizem lahko drugega zajeda, ga pleni, mu pomaga preživeti ali pa organizmi med seboj tekmujejo za dobrine.*

**Navodila za učence**

Pripravila sem vam nalogo - dejavnost: Popis vrst. To nalogo reši in odgovori na vprašanja. Odgovore zapiši v zvezek.

*Rešeno nalogo, poslikaj in mi pošlji do petka, 24.4.2020* [*marina.cupi@gmail.com*](mailto:marina.cupi@gmail.com)

**Dejavnost: POPIS VRST**

Izberi ekosistem (gozd, travnik, mlaka, ribnik, potok, urbano okolje… ) v svoji okolici in ga razišči. S pomočjo literature (splet) spoznaj osnovne značilnosti izbranega ekosistema, nato opravi terensko delo.

Ko končaš, dobljene rezultate, ki si jih raziskal/-a zapiši v zvezek.



**Potrebuješ:**

* beležko
* pisalo
* daljnogled
* fotoaparat
* *slikovne določevalne ključe za rastlinske in živalske vrste* (če jih nimaš, lahko samo zabeležiš vrsto)

**Navodila:**

1. Naredi popis vrst: pripravi seznam živalskih in rastlinskih vrst, ki jih opaziš. Pri tem ti bosta v pomoč daljnogled in fotoaparat.
2. Pri določevanju posameznih organizmov si pomagaj s slikovno literaturo (splet) o živalih in rastlinah. <http://www.siit.eu/index.php/dolocevalni-kljuci/seznam-kljucev>
3. Zabeleži, kakšno je vreme, navedi tudi temperaturo zraka. Ugotovi, kakšni so pogoji za bivanje (neživi dejavniki) v opazovanem ekosistemu.
4. Opazuj, kako so organizmi, ki jih najdeš v opazovanem ekosistemu, prilagojeni okolju.
5. Pozorno opazuj prisotna onesnažila in zapiši, katera so.

|  |  |  |
| --- | --- | --- |
| Datum opazovanja: | | Vremenske razmere: |
| Št. | Organizem | Opis |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |

**Razmisli in odgovori na vprašanja:**

1. Kakšna je po tvoji oceni vrstna pestrost v opazovanem ekosistemu?
2. Katere vrste organizmov so najpogosteje zastopane? Zakaj?
3. Kakšni so pogoji za življenje in kako neživi dejavniki vplivajo na življenje organizmov?
4. Opiši vpliv in posege človeka v ekosistem. Ali na življenje organizmov vplivajo le ti posegi?